سوئیسلی ژورنالیست کورت پلدا بؤلوجو ترور هؤرگوتو پ‌کاکا/کاج‌کانین اؤلکه‌ده‌کی تشکیلاتیندا یئر آلان ۶ نفرین خیرچیلیکله سوچلادیغی بیر پیتزاچییا ائتدیکلری ایشگنجه‌لری یازدی.
باشکند برن‌ده فعالیت گؤستره‌ن «برنر زایتونگ» قزئتینین امکداشی ژورنالیست پلدا "بیل‌ده پیتزاچی آنباریندا ایشگنجه» باشلیق‌لی خبرین‌ده سوئیس مقاملارینین ایله پ‌کاکا ایله ایلیشکیلرینه ده توخوندو.
سوئیسلی ژورنالیستین سؤزلرینه گؤره، آدی آیدین ک. اولاراق دییشدیریله‌ن و رستوران‌دا پیتزاچی اولاراق ایشله‌یه‌ن ایشگنجه قوربانی، ۶ پ‌کاکا تروریست طرفین‌دن ۶ ساعات‌دان چوخ سؤزده هؤرگوت آدینا سورغوبا چکیلدی و اؤلومله تهدید ائدیلدی.
بو مؤوضوع ایله باغلی ساوچینین حاضیرلادیغی ادعانامه‌ده ۶ پ‌کاکالینین، ۲۰۱۹ می آییندا بیر رستورانین آنبارین‌دا، آیدین ک.یه قارشی "وحشیجه رفتار"، "ایشگنجه"، "مجبوری اعتراف" و "دؤیمه" کیمی سوچلار تؤرتدیگینه یئر وئردی.
بوتون بونلارا سببی ایسه آیدین ک.نین تورکیه‌ده توتوقلانان پ‌کاکا منسوبو بیر رستوران صاحبینی آیدین ک.نین امنیت گوجلرینه بیلدیردیگی ادعاسی ایدی. آنجاق آیدین ک. اونا قارشی ایر‌لی سوروله‌ن اتهاملاری رد ائتدی.
ساوچیلیق ادعانامه‌سین‌ده، پ‌کاکالی شبهه‌لیلرین آیدین ک.نی پیتزاچینین سویودوجو آنبارین‌دا ایکی دفعه تخمیناً ۱۰ دقیقه توتدوغونو، اونا دفعه‌لرله "بوتون سوموکلرینی قیراجاقلاری، پارچالایاجاقلاری، گلن گونه قدر دوندوروجودا قویاجاقلاری" تهدیدی ائتدیکلری، اونا اوشاقلارینین شکیللرینی گؤستره‌رک اونلارا ضرر وئرمکله قورخوتدوقلاری یئر آلدی.
ژورنالیست پلدا ایشگنجه‌ده ایشتیراک ائد‌ن ۶ نفردن دؤردونون محاکیمه اولوندوغونو، ایکیسینی ایسه اؤلکه‌دن قاچدیغینی بیلدیردی.
